CELEX: 32011R0212
Language: lt
Date: 2011-03-03 00:00:00
Title: 2011 m. kovo 3 d. Komisijos reglamentas (ES) Nr. 212/2011 dėl leidimo naudoti Pediococcus acidilactici CNCM MA 18/5M kaip vištų dedeklių pašarų priedą (leidimo turėtojas „Lallemand SAS“ )  Tekstas svarbus EEE

4.3.2011   
            
            
               LT
            
            
               Europos Sąjungos oficialusis leidinys
            
            
               L 59/1
            
         KOMISIJOS REGLAMENTAS (ES) Nr. 212/2011
   2011 m. kovo 3 d.
   dėl leidimo naudoti Pediococcus acidilactici CNCM MA 18/5M kaip vištų dedeklių pašarų priedą (leidimo turėtojas „Lallemand SAS“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas dėl leidimo naudoti Pediococcus acidilactici CNCM MA 18/5M. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo naudoti Pediococcus acidilactici CNCM MA 18/5M kaip vištoms dedeklėms skirtą pašarų priedą, skirtiną prie priedų kategorijos „zootechniniai priedai“.
            
         
               (4)
            
            
               Neterminuotas leidimas naudoti Pediococcus acidilactici CNCM MA 18/5M mėsinių viščiukų lesaluose buvo suteiktas Komisijos reglamentu (EB) Nr. 1200/2005 (2), mėsinių kiaulių pašaruose – Komisijos reglamentu (EB) Nr. 2036/2005 (3), leidimas dešimt metų naudoti minėtą preparatą lašišinių žuvų ir krevečių pašaruose buvo suteiktas Komisijos reglamentu (EB) Nr. 911/2009 (4), atjunkytų paršelių pašaruose – Komisijos reglamentu (ES) Nr. 1120/2010 (5).
            
         
               (5)
            
            
               Buvo pateikta naujų duomenų, kuriais grindžiamas prašymas leisti naudoti Pediococcus acidilactici CNCM MA 18/5M vištų dedeklių lesaluose. Europos maisto saugos tarnyba (toliau – Tarnyba) 2010 m. spalio 5 d. priimtoje nuomonėje (6) padarė išvadą, kad siūlomomis naudojimo sąlygomis Pediococcus acidilactici CNCM MA 18/5M nedaro nepageidaujamo poveikio gyvūnų sveikatai, žmonių sveikatai arba aplinkai ir naudojant šį preparatą labai padidėja tikslinių rūšių paukščių kiaušinių dėjimo intensyvumas. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija.
            
         
               (6)
            
            
               Atlikus Pediococcus acidilactici CNCM MA 18/5M vertinimą nustatyta, kad Reglamento (EB) Nr. 1831/2003 5 straipsnyje išdėstytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą.
            
         
               (7)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtąją dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. kovo 3 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 195, 2005 7 27, p. 6.
   
      (3)  OL L 328, 2005 12 15, p. 13.
   
      (4)  OL L 257, 2009 9 30, p. 10.
   
      (5)  OL L 317, 2010 12 3, p. 12.
   
      (6)  EMST leidinys (2010 m.); 8(10):1865.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  KSV kilograme visaverčio pašaro, kurio drėgnis yra 12 %
               
            
                  
                     Zootechninių priedų kategorija. Funkcinė grupė: žarnyno floros stabilizatoriai
                  
               
            
                  4d1712
               
               
                  Lallemand SAS
               
               
                  
                     Pediococcus acidilactici
                  
                  CNCM MA 18/5M
               
               
                  
                               
                           
                           
                              
                                 Priedo sudėtis:
                              
                              
                                 Pediococcus acidilactici CNCM MA 18/5M preparatas, kuriame yra ne mažiau kaip 1 × 1010 KSV/g
                           
                        
                               
                           
                           
                              
                                 Veikliosios medžiagos apibūdinimas:
                              
                              
                                 Pediococcus acidilactici CNCM MA 18/5 M gyvybingos ląstelės
                           
                        
                               
                           
                           
                              
                                 Analizės metodai
                                  (1)
                              
                              
                                           
                                       
                                       
                                          Skaičiavimas taikant paskleidimo ant plokštelės metodas, naudojant MSR agarą (EN 15786:2009)
                                       
                                    
                                           
                                       
                                       
                                          Identifikavimas: impulsinė lauko gelių elektroforezė (PFGE)
                                       
                                    
                        
               
                  Vištos dedeklės
               
               
                  —
               
               
                  1 × 109
                  
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Sauga: tvarkant produktą reikia dėvėti kvėpavimo takų apsaugą, saugos akinius ir pirštines.
                           
                        
               
                  2021 m. kovo 24 d.
               
            
         (1)  Išsamų analizės metodų aprašymą galima rasti Bendrijos etaloninės laboratorijos svetainėje www.irmm.jrc.be/crl-feed-additives